Hausmannsgate 16 ble reist i 1898 etter arkitektkonkurranse som transformatorstasjon for Oslo elektrisitetsverk og står oppført på Byantikvarens gule liste over bevaringsverdige bygninger. I tidsrommet 2003–2005 ble huset ombygget til DogA, nasjonalt senter for arkitektur og design, samt kontor og boligkompleks. Arkitektene bak ombyggingen var Jensen & Skodvin Arkitektkontor og A38 arkitekter as. For dette arbeidet har det mottatt Statens byggeskikkpris 2006, Cityprisen 2007 og Olavsrosa 2007.